Maailman pettäjä
Sellainen on maailman luulo,
 että oon poika lystin;
 kirkonmäellä kultia kulkee
 viisikin vieretystin.

 Sellainen on maailman luulo
 ja oikein vahva usko,
 että tän pojan taivaalla tanssii
 se onnen aamurusko.

 Sellainen on maailman luulo,
 kun katsovat pojan pintaa;
 ankkurikello ja kellon vitjat
 ne peittävät pojan rintaa.

 Sellainen on maailman silmä,
 että sen voipi pettää,
 Jott’ei huomaa ne juoruja-ämmät
 miehen silmässä vettä.